# Arbeidsgruppen - Helseprosjektet

# Møtereferat

**Sted**: Teams **Dato**: 18.03.25 **Deltakere**: Svein Kvåle (referent), Frode Lingaas, Sofie Ottesen, Kyrre Rørstad (forfall), Christina Eide-Knudsen, Dina Jørgensen, Geir Søgård. **Tidspunkt**: **20:00 – 21:00**

# Sakslisteelementer

1. **Godkjenning av forrige møtes referat**
* Forrige møtes referat ble godkjent uten innvendinger.
1. **Informasjon**
* Helseprosjektet har skrevet en artikkel som skal publiseres i neste nummer av *Fuglehunden*.
* Medlemmer som deltar på jaktprøver oppfordres til å ta med svabere og informere om behovet for prøver, slik at vi kan dele ut svabere til folk som har hunder hjemme med atopi eller kloløsning.
* Det fortsetter å komme inn nye prøver, noe som er avgjørende for prosjektets fremgang. Flere prøvesett har blitt sendt til eiere som har svart på helseundersøkelsen. Prosjektet oppfordrer fortsatt til innsending av informasjon om relevante hunder til helse@gordonsetter.no.
1. **Faglig utvikling**
* Dina kommer til å bruke en del tid på å sette seg inn i de ulike datasettene og ser på forskjeller mellom syke og friske hunder. Dina har allerede startet analyser av de første datasettene.
* Arbeidet med prøvetaking og analyser vil fortsette utover vinteren. Prøvene sendes i puljer for å optimalisere bruk av analysekapasiteten.
1. **Prøver**
* Helseprosjektet ønsker å samle inn vevsbiopsier fra tær fra nylig avdøde gordonsettere som har vært rammet av kloløsning. For dette formålet vil prøvekit bli sendt til utvalgte samarbeidende veterinærer. Vi trenger derfor å være informert litt på forhånd slik at prøvekit rekker fram til veterinæren i tide. Det er også aktuelt å ta prøve fra gamle friske hunder som blir avlivet av andre årsaker.
* Vi har foreløpig ikke mottatt slike prøver og oppfordrer derfor eiere som må avlive en hund som har eller har hatt kloløsning, til å vurdere å bidra med en vevsprøve. Dersom noen har mulighet til å donere en prøve, vil dette være et svært verdifullt bidrag til forskningen. Vi setter stor pris på all hjelp og støtte i dette arbeidet.
* Vi vil utarbeide en protokoll for uttak av vevsprøver fra klør og poter for å sikre korrekt prøvetaking.
1. **Samarbeidende spesialist**
* Helseprosjektet har publisert informasjon på VetForum, en Facebook-gruppe for veterinærer. Responsen har vært god, og skjemaer har blitt sendt ut for å forenkle innsending av informasjon om relevante diagnoser.
* Helseprosjektet har nå et godt samarbeid og har mottatt flere prøver fra hunder som har vært til utredning for atopi hos Evidensia. Disse prøvene er svært viktige for prosjektet, da hundene har gjennomgått grundige utredninger som gir verdifull informasjon for forskningen. Vi setter stor pris på samarbeidet og takker for bidragene som gjør dette arbeidet mulig.
* Helseprosjektet samarbeider nå tett med Nextmune AS for å identifisere hunder med relevante sykdommer til forskningen. Nextmune har formelt registrert NMBU som en samarbeidspartner og Nextmune/NMBU vil ta kontakt med klinikker som har utredet hunder for atopi. Disse hundene har gjennomgått PAX Environmental Testing, en avansert diagnostisk metode for allergi hos hunder, som representerer et betydelig fremskritt innen veterinær allergologi. Nextmune/NMBU vil via henvisende veterinærene, ta kontakt med eierne for å få DNA-prøver fra hundene, slik at vi kan inkludere dem i vår forskning.
* Prosjektgruppen hadde et møte med Nextmune tidlig i januar for å gjennomgå tilgjengelig informasjon i journalene. Oppdaterte data vil bli gjort tilgjengelig. Nextmune/NMBU vil ta kontakt med veterinærklinikker og eiere i løpet av vinteren så snart vi har fått oversikt over aktuelle .

**Neste møte:** 22. april kl. 20:00.